David Löfquist

David Sebastian Magnus Löfquist (født 6. august 1986) er en svensk fotballspiller som spiller for Mjällby AIF.

Karriere som klubbspiller

Mjällby AIF 
Löfquist har spilt for Mjällby AIF i flere perioder, med avbrudd der han spilte for andre klubber i og utenfor Sverige.

Han startet sin profesjonelle karriere i Mjällby. Klubben spilte i Superettan i de tre første sesongene han var på Mjällbys A-lag, deretter rykket den opp tl Allsvenskan, og Löfquist ble værende i Mjällby i ytterligere to sesonger –  fram til tidlig i 2012. Han spilte 131 seriekamper i sin første periode i klubben.

Parma and Gubbio 
Den 5. desember 2011 ble det offentliggjort at Löfquist hadde signert en kontrakt på to og et halvt år med italienske Parma, med opsjon om forlengelse i ytterligere to år fra 2014. Löfquist spilte ingen kamper for klubben, og den 31. januar 2012 ble han lånt ut til den italienske klubben Gubbio i Serie B for resten av 2011/12-sesongen.

Malmö FF og Odense BK 
Den 31. august 2012 ble det kjent at Löfquist skulle spille for Malmö FF (MFF) ut 2012-sesongen. Löfquist spilte kun fire kamper for MFF.

Den 31. januar 2013 kom nyheten om at Löfquist skulle lånes ut fra MFF til danske Odense BK. Låneavtalen strakk seg over hele 2013, med en kjøpsopsjon Odense BK kunne gjøre bruk av etter endt låneperiode.

Tilbake til Mjällby AIF 
Löfquist var i februar 2014 klar for Mjällby AIF igjen, klubben han forlot i 2012 til fordel for Parma. Mjällby AIF og Löfquist rykket ned til Superettan etter første sesong etter returen.

Referanser

Eksterne lenker 
 
 «David Löfquist», profil på SvFFs hjemmeside 

Svenske fotballspillere
Fotballspillere for Mjällby AIF
Fotballspillere for Parma FC
Fotballspillere for AS Gubbio 1910
Fotballspillere for Malmö FF
Fotballspillere for Odense BK
Fødsler i 1986